ROMÂNIA

JUDETUL CLUJ

COMUNA VALEA IERII

CONSILIUL LOCAL

 H O T Ă R Â R E

privind aprobarea listei suplimentare a consumatorilor – persoane fizice

care au domiciliul stabil și locuiesc efectiv în comuna Valea Ierii

și care beneficiază de reducerea cu 50% a preţului final al energiei electrice

 Consiliul Local al Comunei Valea Ierii întrunit în ședința ordinară la data de 24 octombrie 2024,

 Analizând cererea depusă de un cetățean al comunei Valea Ierii, având ca obiect solicitarea privind aplicarea reducerii cu 50% a pretului final al energiei electrice, precum și documentele justificative (copia cărții de identitate, copia facturii la energie electrică, și declarația pe proprie răspundere) prin care se probează/se atestă îndeplinirea condițiilor legale pentru a beneficia de această reducere;

 Având în vedere:

- referatul nr.6065/17.10.2024 întocmit de viceprimarul comunei Valea Ierii prin care se propune aprobarea listei suplimentare a consumatorilor – persoane fizice care au domiciliul stabil și locuiesc efectiv în comuna Valea Ierii și care beneficiază de reducerea cu 50% a preţului final al energiei electrice potrivit prevederilor art. 8 alin. (4) din Ordonanţa Guvernului României nr. 27/1996, republicată, astfel cum a fost completată și modificată prin Ordonanța de Urgență a Guvernului nr.118/2021;

- raportul de specialitate întocmit de către domnișoara Bodea Adela înregistrat sub nr. 6066/17.10.2024;

-avizul favorabil al comisiei de specialitate nr.2 din cadrul Consiliului Local Valea Ierii, asupra proiectului de hotărâre;

 În conformitate cu dispozițiile cap. I, pct. 2 teza finală, cap. II pct. 15 alin.(1) lit. b și alin.2 din Normele metodologice nr. 4626/23685/6291/1840/1997 ale Ministerului Lucrărilor Publice şi Amenajării Teritoriului, ale Ministerului Finanţelor, ale Ministerului Muncii şi Protecţiei Sociale şi ale Ministerului Apelor, Pădurilor şi Protecţiei Mediului, privind acordarea, utilizarea și controlul cheltuielilor rezultate din aplicarea de Ordonanței Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni, astfel cum au fost modificate și completate prin Ordinul comun al *ministrului muncii şi solidarităţii sociale, al ministrului energiei, al ministrului finanţelor, al ministrului dezvoltării, lucrărilor publice şi administraţiei şi al ministrului mediului, apelor şi pădurilor* nr. 572/321/1335/1009/935/2022;

 În baza prevederilor art.8 alin. (4) din Ordonanța Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni, astfel cum a fost modificată și completată prin Ordonanța de urgență a Guvernului nr.118/2021;

 În temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Consiliul Local al comunei Valea Ierii adoptă prezenta hotărâre:

 Art. 1. Se aprobă cererea consemnată în Lista suplimentară a consumatorilor – persoane fizice care au domiciliul stabil și locuiesc efectiv în comuna Valea Ierii și care beneficiază de reducerea cu 50% a preţului final al energiei electrice în temeiul art.8 alin. (4) din Ordonanța Guvernului nr. 27/1996, potrivit Anexei care face parte integrantă din prezenta hotărâre.

 Art. 2. (1) Cetăţenii care au fost omişi sau ale căror cereri nu au fost aprobate pot depune contestaţii, la sediul primăriei, în termen de 10 zile de la afişare. Primarul are obligaţia să le soluţioneze în termen de 10 zile şi să comunice petiţionarilor modul de rezolvare.

 (2) Cetăţenii nemulţumiţi de hotărârea primarului se pot adresa, în termen de 5 zile de la înştiinţare, prefectului judeţului, care are obligaţia să le examineze şi să formuleze un răspuns în termen de 10 zile.

 (3) După parcurgerea acestor etape, hotărârea poate fi contestată conform procedurii și termenelor stabilite de Legea nr. 554/2004 a contenciosului administrativ, cu modificările și completările ulterioare.

 Art. 3. – Prin grija secretarului general al comunei, prezenta hotărâre se aduce la cunoștință publică prin afișare la sediul Primăriei comunei comunei Valea Ierii și pe site-ul www.e-comune.ro/primaria-valea-ierii-cj, cu respectarea prevederilor legale privind protecția datelor cu caracter personal, și se comunică:

 - Instituţiei Prefectului- Județul Cluj;

 - furnizorului SPEEH Hidroelectrica SA

 - Primarului comunei Valea Ierii.

Președinte de ședință, Contrasemnează: Constantin Culda Secretar general al comunei, Nelia-Crenguța Mariș

**Nr.72 din 24.10.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:7 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*